Catarroja crea un compte de Twitter per a difondre la història i actualitat del seu cementeri
11 abr. 2022

El Cementeri de Catarroja s'actualitza amb els nous temps i compta des d'aquesta mateixa setmana amb el seu propi compte de Twitter oficial. A través d'aquest canal en les xarxes socials difondrà totes les informacions referents a la història d'un dels recintes arquitectònicament de més bellesa de la comarca, així com repassarà alguna de les seues curiositats.

“A través de @cem\_catarroja volem formar un espai en el qual recollir les principals informacions sobre el recinte. Tanmateix, servirà perquè la ciutadania de Catarroja i per extensió qualsevol persona que estiga interessada per la història i els recintes d'aquest estil, puguen descobrir la seua riquesa arquitectònica, al mateix temps que reivindiquem la memòria de les generacions anteriors de catarrogins i catarrogines”, explica Xavi Bellot, regidor de Cementeri.

Des del compte de Twitter es farà un retrat de la història de Catarroja a través de l'arquitectura, la revisió del que va ser una altra societat i el respecte a la memòria. Al seu torn, servirà per a aprendre una mica més sobre el nostre municipi i els seus personatges il·lustres que deixaren la seua pejada en el nostre poble.